Hennepartytjie: Polisiemanne as ontkleedansers aangesien | Maroela Media
Hennepartytjie: Polisiemanne as ontkleedansers aangesien
Dit klink soos ŉ toneel uit ŉ komiese film… Polisiebeamptes van Darwin, in Australië, wat op klagtes van ŉ kroegrumoer gereageer het, moes vinnig terugval nadat ŉ groep vrouens op hulle toegesak en hulle hemde wou uittrek.
Die voorval het Donderdagaand by die Humpty Doo-hotel plaasgevind, berig Northern Territory News. Twee beamptes van die Palmerston-polisiestasie het omstreeks 22:40 gereageer na gerugte dat tien mense by die hotel se kroeg in ŉ bekgeveg betrokke was, maar toe hulle in die kroeg instap is hulle deur die vrypostige vroue omsingel.
“Die vrouens was gereed vir aksie, en die twee beamptes se hemde was amper heeltemal uitgetrek, maar hulle kon daarin slaag om, met hul waardigheid ongeskonde, uit die situasie te kom,” het kommandeur Louise Jorgensen aan die koerant gesê. “Die beamptes is met ontkleedansers verwar. Geen aanklagtes sal in verband met die voorval gemaak word nie,” het sy gesê.
Ma en twee kinders opgespoor